Auzim tot timpul de calorii.
Câte calorii are fursecul acesta?
Câte calorii ardem sărind de 100 de ori
sau alergând pe distanțe lungi,
ori când nu avem astâmpăr?
Dar ce este cu adevărat o calorie, şi de câte avem de fapt nevoie?
Caloria este o modalitate de a ne urmări nivelul de energie corporală.
Pentru un echilibru sănătos, consumăm atâtea calorii câtă energie pierdem.
Dacă punem mai multă energie în corp decât ardem,
excesul se depune în celule sub formă de grăsime,
și ne îngrășăm.
Dacă consumăm mai multă energie decât producem, atunci slăbim.
Trebuie să putem măsura energia pe care o producem şi o consumăm,
și o facem printr-o unitate numită calorie.
O calorie, cea măsurată în mâncare, se poate numi şi calorie mare.
Este definită ca energia
necesară pentru a crește temperatura unui kilogram de apă
cu un grad Celsius.
Tot ce consumăm are un număr de calorii,
o măsură a câtă energie stochează în legăturile sale chimice.
Felia obișnuită de pizza are 272 calorii,
sunt 78 într-o felie de pâine,
iar un măr are 52.
Această energie e eliberată în timpul digestiei,
și stocată în alte molecule
ce pot fi separate să producă energie când corpul are nevoie.
Această energie e folosită în trei moduri:
10% activează digestia,
20% alimentează activitatea fizică,
și 70%, cea mai mare parte,
susține funcțiile de bază ale organelor și țesuturilor.
A treia parte corespunde ratei metabolice,
un număr de calorii de care ai avea nevoie să supraviețuiești
dacă nu ai mânca sau nu te-ai mișca.
Adaugă niște activitate fizică și digestie,
și ajungi la recomandările oficiale
pentru câte calorii are nevoie pe zi o persoană obișnuită:
2000 pentru femei și 2500 pentru bărbați.
Aceste estimări sunt bazate pe factori
ca greutatea medie, activitatea fizică și masa musculară.
Asta înseamnă că toți trebuie să consumăm în jur de 2000 de calorii?
Nu neapărat.
Dacă faci o activitate ce-ți „înghite” energia,
cum ar fi Turul Franței pe bicicletă,
corpul tău are nevoie de până la 9000 de calorii pe zi.
În timpul sarcinii e nevoie de mai multe calorii decât de obicei,
iar bătrânii au o rată metabolică mai înceată,
energia e consumată treptat, așa că sunt necesare mai puține calorii.
Înainte să începi să numeri caloriile, trebuie să știi
că informațiile de pe etichete arată câtă energie conține produsul,
nu câtă energie obții din el.
Fibroasele ca țelina și grâul integral folosesc energie pentru a fi digerate,
așa că consumi mai puțină energie dintr-o porție de 100 de calorii de țelină
decât dintr-o porție de 100 de calorii de chipsuri.
În plus, unele mâncăruri oferă nutrienți ca proteine și vitamine,
iar altele au o valoare nutrițională mult mai scăzută.
Mâncând prea multe din acestea
vei ajunge obez sau malnutrit.
Și chiar cu aceeași mâncare,
unii dintre noi consumă un număr diferit de calorii.
Variații cum ar fi nivelul enzimelor,
bacteriile intestinale,
și chiar lungimea intestinelor,
înseamnă că abilitatea fiecărui individ de a extrage energie din mâncare
e diferită.
Așa că o calorie e o unitate utilă de măsură a energiei,
dar ca să aflăm exact de câte avem nevoie fiecare,
trebuie să luăm în calcul mișcarea pe care o facem,
tipul de mâncare consumată
și capacitatea corpului de procesare a energiei.
Succes la găsirea tuturor pe o etichetă.